La presentació de les declaracions informatives anuals següents es tramita telemàticament.
Indicacions de tramitació: a la pàgina de tramitació "Presentar la declaració informativa anual" podeu descarregar els models de declaració (fitxers CSV), consultar les indicacions corresponents i accedir al formulari de tramitació telemàtica.
L'accés al formulari requereix identificació digital.
El període de presentació d'aquests models és de l'1 al 31 de març.
Podeu consultar la informació relativa a cada model.
ORDRE VEH/212/2019, de 21 de novembre, per la qual s'aprova el model 543 de la declaració informativa anual sobre les adquisicions d'objectes d'art, antiguitats i joies susceptibles de tributar per l'impost sobre els actius no productius de les persones jurídiques i s'estableixen les condicions i el procediment per a la seva presentació (DOGC núm. 8020, de 10.12.2019).
ORDRE VEH/30/2019, de 15 de febrer, per la qual s'aprova el model 643 de la declaració informativa anual sobre les transmissions realitzades per persones que fan subhastes de béns susceptibles de tributar per l'impost sobre transmissions patrimonials i actes jurídics documentats i s'estableixen les condicions i el procediment per a la seva presentació.
ORDRE VEH/29/2019, de 15 de febrer, per la qual s'aprova el model 644 de la declaració informativa anual sobre la revenda de béns mobles susceptibles de tributar per l'impost sobre transmissions patrimonials i actes jurídics documentats i s'estableixen les condicions i el procediment per a la seva presentació.
Cas específic de revenda de vehicles: les persones físiques o jurídiques dedicades a la revenda de vehicles no han de presentar la declaració informativa 644.
El motiu és que aquestes adquisicions, amb finalitat de revenda en el termini d'un any, estan exemptes i per tant no són susceptibles de tributar.
A més, amb caràcter general aquestes transmissions ja estan subjectes a un règim específic que estableix que per efectuar el canvi de titular al registre de trànsit és necessari acreditar el pagament de l'impost, de forma que, d'acord amb els principis de simplicitat i eficiència, no es considera necessari informar sobre aquestes transmissions.
Resolució VEH/3102/2019, de 14 de novembre, per la qual s'aprova el model 645 de comunicació de dades de les concessions administratives i altres actes o negocis administratius equiparats atorgats per les administracions públiques a l'Agència Tributària de Catalunya (DOGC núm. 8009, de 25.11.2019).
ORDRE VEH/28/2019, de 15 de febrer, per la qual s'aprova el model 673 de la declaració informativa anual sobre indemnitzacions per pòlisses d'assegurances de vida susceptibles de tributar per l'impost sobre successions i donacions i s'estableixen les condicions i el procediment per a la seva presentació.
Ordre VEH/55/2019, de 21 de març, per la qual es modifica l'Ordre VEH/28/2019, de 15 de febrer, per la qual s'aprova el model 673 de la declaració informativa anual sobre indemnitzacions per pòlisses d'assegurances de vida susceptibles de tributar per l'impost sobre successions i donacions i s'estableixen les condicions i el procediment per a la seva presentació.
Preguntes freqüents relatives a la declaració informativa anual sobre pòlisses d'assegurances de vida [PDF]
RESOLUCIÓ VEH/395/2019, de 19 de febrer, per la qual s'aprova el model 943 de la declaració informativa sobre embarcacions de creuer turístic relativa a l'impost sobre les estades en establiments turístics i s'estableixen les condicions i el procediment per a la seva presentació.
CORRECCIÓ D'ERRADES a la Resolució VEH/395/2019, de 19 de febrer, per la qual s'aprova el model 943 de la declaració informativa sobre embarcacions de creuer turístic relativa a l'impost sobre les estades en establiments turístics i s'estableixen les condicions i el procediment per a la seva presentació
Podeu consultar informació sobre el tràmit i terminis de presentació:
- Declaració de begudes ensucrades envasades (models 523, 524 i 525)
- Declaració informativa, per part de les entitats receptores de donacions, de deduccions autonòmiques en l'impost sobre la renda de les persones físiques (model 993)